
L E G E

pentru modificarea şi completarea Legii 
nr.64-XII din 31 mai 1990 cu privire la Guvern


Parlamentul adoptă prezenta lege organică. 

Art.I. – Legea nr.64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr.131-133, art.1018), cu modificările ulterioare, se modifică şi se completează după cum urmează: 

1. La articolul 4:

după alineatul 1 se introduce un nou alineat, care devine alineatul 2, cu  următorul cuprins: 

"Din componenţa Guvernului face parte, de asemenea, ministrul reintegrării Republicii Moldova.";

alineatele 2-9 devin alineatele 3-10.

2. După articolul 29 se introduce articolul 291, cu următorul cuprins: 

"Articolul 291. Ministrul reintegrării Republicii Moldova 

Ministrul reintegrării Republicii Moldova promovează şi asigură realizarea politicii Guvernului în domeniul reintegrării ţării.

Funcţiile ministrului reintegrării Republicii Moldova se stabilesc printr-un regulament aprobat de Guvern."

Art.II. – Guvernul, în termen de o lună:

- va prezenta Parlamentului propuneri privind aducerea legislaţiei în vigoare în concordanţă cu prezenta lege;

- va aduce actele sale normative în conformitate cu prezenta lege.

